கேள்வி: செம்மலர் அன்னம் - வாழ்க்கை பற்றி தகவல் சொல்.
பதில்: கோயம்புத்தூர் சேர்ந்த செம்மலர் அன்னம், ஏ. வி. கருப்பசாமி - பூவதி ஆகியோரின் மூத்த மகளாவார். இவருக்கு சமரன் என்ற தம்பி உள்ளார்.
கேள்வி: செம்மலர் அன்னம் - கல்வி பற்றி நீங்கள் என்ன அறிந்துள்ளீர்கள்?
பதில்: கோயம்புத்தூர் கிருஷ்ணம்மாள் மேல்நிலைப்பள்ளியில் படித்த பிறகு பூ. சா. கோ. கலை அறிவியல் கல்லூரியில் காட்சித்தொடர்பியல் படிப்பில் சேர்ந்தார். பின்னர் அதே கல்லூரியில் மக்கள் செய்தித் தொடர்பியலிலும், இதழியலிலும், முதுகலை பட்டம் பெற்றார். முறையான கல்விக்குப் பிறகு, சென்னையின் இசுடானிசுலாவ்ஸ்கி நடிப்புப் பள்ளியில் நடிப்பு மற்றும் நாடகம் குறித்து படித்தார். இது தமிழ்த் திரையுலகில் காலடி எடுத்து வைக்க இவருக்கு உதவியது.
கேள்வி: செம்மலர் அன்னம் - தொழில் பற்றி விளக்கவும்.
பதில்: தனது கல்லூரிக் காலத்தில் சமூக காரணங்களுக்காக பல வீதி நாடகங்களை நிகழ்த்தினார். இந்த பல வீதி நாடகங்களை கல்லூரி சுற்றுச்சூழல் மன்றத்தின் கீழ் இவரது கல்லூரி பேராசிரியர் சி. ஆர். ஜெயப்பிரகாஷ் ஏற்பாடு செய்தார். இந்த வீதி நாடகங்கள் சமூகத்தில் நிறைய விழிப்புணர்வையும் நேர்மறையான மாற்றத்தையும் கொண்டுவருவதற்கும், இதனால் ஏற்படும் சுற்றுச்சூழல் பாதிப்புகளை மாற்றுவதற்கும் கருவியாக இருந்தன. செம்மலரின் முதல் படமான "மலர்மதி", பாலியல் துன்புறுத்தலுக்காளான ஒரு அனாதையைப் பற்றி இருந்தது. மேலும், இது சிறந்த திரைப்படம் மற்றும் சிறந்த இயக்குநர் விருதை 2010 இல் வென்றது. சென்னை, சத்யபாமா ப‌ல்கலைக்கழகம் காட்சித்தொடர்பியல் துறையின் சார்பில் ஏற்பாடு செய்யப்பட்ட மாநில அளவிலான குறும்பட விழாவில் திரையிடப்பட்டது. "அம்மணி" படத்தில், இவர் விரக்தியடைந்த மருமகளான அமுதா என்ற ஒரு முக்கியக் கதாபாத்திரத்தில் நடித்திருந்தார் . இவர் திரைபடங்கள் தவிர, பல விளம்பரங்களிலும், ஆவணப்படங்களிலும் நடித்துள்ளார். 2021இல் "நீஸ்டீரீம் ஓ.டி.டி" தளத்தில் வெளியிடப்பட்ட "மாடத்தி" என்ற தமிழ்ப் படத்தில் வேணி என்ற பாத்திரத்தில் நடித்துள்ளார்.
கேள்வி: செம்மலர் அன்னம் - விருதுகள் பற்றி நீங்கள் என்ன அறிந்துள்ளீர்கள்?
பதில்: கலைஞர் தொலைக்காட்சியில் 2012இல் நடந்த ஒரு உண்மைநிலை நிகழ்ச்சி வெற்றி பெற்று ஒரு மகிழுந்தைப் பரிசாகப் பெற்றார். நடனம், நடிப்பு போன்ற பல கலை வடிவங்களில் தங்களது திறமையை நிரூபிக்கக்கூடிய நபருக்கு இந்த விருது வழங்கப்பட்டது.